| Medaljeoversikt |
| --- |
| Konkurrerte for Finlands flagg Finland |
| Friidrett: |
| Friidrett U23-EM i friidrett |
| Gull | Esbo 2023 |  Sjukamp |
| Friidrett U20-EM i friidrett |
| Gull | Tallinn 2021 |  Sjukamp |
| Friidrett European Youth Olympic Festival |
| Gull | Baku 2019 |  Sjukamp |

**Saga Vanninen** (født 4. mai 2003) er en finsk friidrettsutøver som representerer klubben Tampereen Pyrintö. Hun hovedsakelig konkurrerer i mangekamp, men også i enkeltøvelser. 

Hun vant sjukamp under U20-EM i friidrett 2021, og hun kom på andreplass i sjukamp under det finske mesterskapet i friidrett 2020.

Idrettskarrière
---------------

### 2019

Vanninen fikk sølv i høydehopp under det finske U18-mesterskapet i friidrett innendørs i 2019, og hun vant femkamp under det finske U18-mesterskapet i mangekamp innendørs. Hun deltok i Nordisk juniormesterskap i mangekamp 2019, og kom der på andreplass i sjukamp i U18-klassen. Finland deltok i 1. divisjon (First League) under Lag-EM i mangekamp 2019, og Vanninen kom der på sjetteplass i sjukamp. Hun vant sjukamp under Sommer-EYOF 2019 (European Youth Olympic Festival), med 5913 poeng (U18).

Hun vant lengdehopp og 100 meter hekk (76,2 cm) under det finske U17-mesterskapet i friidrett, og hun vant sjukamp under det finske U18-mesterskapet i mangekamp, med 5586 poeng. Under Ungdomsfinnkampen vant hun 100 meter hekk, og kom på andreplass i lengdehopp. I tillegg deltok hun på det finske laget som vant 4 x 100 meter stafett.

### 2020

Hun deltok i det finske mesterskapet i friidrett innendørs 2020, og kom der på femteplass på 60 meter hekk. Under det finske U18-mesterskapet innendørs vant hun 60 meter hekk, lengdehopp og kulestøt, og hun vant femkamp under finsk U18-mesterskap i mangekamp innendørs.

Utendørs vant hun 100 meter hekk, høydehopp og kulestøt under det finske U18-mesterskapet i friidrett. Hun deltok i sjukamp under Finsk mesterskap i friidrett 2020, og kom der på andreplass bak Maria Huntington med 5861 poeng, som var ny finsk U20-rekord. Hun vant sjukamp under det finske U18-mesterskapet i mangekamp.

### 2021

Vanninen vant kulestøt under det finske U20-mesterskapet i friidrett innendørs 2021, og hun fikk bronse i høydehopp. Under det finske mesterskapet i friidrett utendørs kom hun på fjerdeplass i kulestøt. 

Hun vant sjukamp under U20-EM i friidrett 2021 i Tallinn, foran Sofie Dokter og Marie Dehning. Der fikk hun 6271 poeng, som var årsbeste i verden i U20-klassen, og poengsummen plasserte henne på niendeplass i verden noen sinne, i U20-klassen. Poengsummen var også finsk U20-rekord.

Referanser
----------

1. ↑   Det internasjonale friidrettsforbundet, World Athletics Database, World Athletics utøver-ID 14762841, besøkt 20. august 2021[Hentet fra Wikidata]
2. 1 2   Mikko Husa, «Pyrinnön Saga Vanninen otteli Tallinnassa EM-kultaa – ylivoimainen mestari paransi ennätystään neljässä lajissa», publisert i Aamulehti, utgitt 16. juli 2021, besøkt 20. august 2021[Hentet fra Wikidata]
3. 1 2 3 4 5  World Athletics - *Saga Vanninen - Results*, besøkt 20. juli 2021.
4. ↑  European Athletics - *Shukh scores a world heptathlon lead of 6386 points in Lutsk*, besøkt 20. juli 2021.
5. ↑  European Athletics - *Vanninen scores 6271 points to win European U20 heptathlon title in Tallinn*, besøkt 20. juli 2021.

Eksterne lenker
---------------

* (en) Saga Vanninen – World Athletics Rediger på Wikidata